KTB สินเชื่อโตแกร่ง! ดันกำไรปี 64 ทะลักแตะ 2.16 หมื่นลบ.
KTB สินเชื่อโตแกร่ง! ดันกำไรปี 64 โตทะลัก 29% แตะ 2.16 หมื่นลบ. จากปี 63 อยู่ที่ 1.67 หมื่นลบ. ด้าน NPL ลดเหลือ 3.50% ส่วนเงินกองทุนแกร่งเมื่อเทียบเกณฑ์ของธปท.
KTB สินเชื่อโตแกร่ง! ดันกำไรปี 64 โตเด่น 29% แตะ 2.16 หมื่นลบ. จากปี 63 อยู่ที่ 1.67 หมื่นลบ. ด้าน NPL ลดเหลือ 3.50%
21 ม.ค. 2565

ธนาคารกรุงไทย จำกัด (มหาชน) หรือ KTB รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

สำหรับกำไรสุทธิปี 2564 ของธนาคาร เท่ากับ 21,588 ล้านบาท เพิ่มขึ้นร้อยละ 29.0 จากช่วงเดียวกันของปีก่อน จากสินเชื่อที่เติบโตอย่างแข็งแกร่งถึงร้อยละ 12.6 จากสิ้นปีที่ผ่านมา
โดยเพิ่มระดับของ Coverage ratio ให้สูงขึ้นเป็นร้อยละ 168.8  จากร้อยละ 147.3 ณ สิ้นปี 2563 เพื่อรองรับความไม่แน่นอนทางเศรษฐกิจ มีการบริหารจัดการและควบคุม คุณภาพสินทรัพย์ได้ดีอย่างต่อเนื่อง โดยมี NPLs Ratio Gross อยู่ที่ร้อยละ 3.50 ลดลงจากร้อยละ 3.81 ณ สิ้นปีที่ผ่านมา โดยธนาคารตั้งสำรองผลขาดทุนด้านเครดิตที่คาดว่าจะเกิดขึ้นจำนวน 32,524 ล้านบาท แม้ว่าจะลดลงร้อยละ 27.6 จากช่วงเดียวกัน ของปีก่อน แต่ยังเป็นการตั้งสำรองในระดับที่สูง
อีกทั้งธนาคารบริหารจัดการค่าใช้จ่ายในการดำเนินงานลดลงร้อยละ 1.4 ส่งผลให้ Cost to Income ratio เท่ากับร้อยละ 45.5 เทียบเท่าในช่วงเดียวกันของปีก่อนที่ไม่รวมรายได้ดอกเบี้ยพิเศษ
นอกจากนี้ธนาคาร(งบเฉพาะธนาคาร) มีอัตราส่วนเงินกองทุนชั้นที่ 1 และอัตราส่วนเงินกองทุนทั้งสิ้นต่อสินทรัพย์ถ่วงน้ำหนักตามความเสี่ยง เท่ากับร้อยละ 16.54 และ ร้อยละ 19.88 ตามลำดับ อยู่ในระดับที่แข็งแกร่งเมื่อเทียบกับเกณฑ์ของธปท.